મધ્ય સૌરાષ્ટ્રના રાજકોટ જિલ્લામાં આવેલું ગોંડલ તાલુકાનું ઘોઘાવદર ગામ. જે ગોંડલથી પૂર્વ દિશામાં માત્ર સાત કિલોમિટરના અંતરે – ગોંડલ આટકોટ સ્ટેટ હાઇ વે પર આવેલું છે. આ ઘોઘાવદર ગામ એટલે આપણા પ્રખ્યાત ભજનિક સંત કવિ દાસી જીવણનું ગામ. રવિભાણ સંપ્રદાયના જીવણ સાહેબ/દાસી જીવણના નામથી ગુજરાતનો કોઇ ભજનપ્રેમી અજાણ્યો ન હોય. ઘોઘાવદર ગામે સંત દાસીજીવણસાહેબનો જન્મ આજથી બસો સાઠ વર્ષ પહેલાં ઇ.સ.૧૭૫૦ વિ.સં.૧૮૦૬માં થયેલો. આમરણના સંત ભીમસાહેબના શિષ્ય દાસીજીવણે ઘોઘાવદરમાં જ જીવતાં સમાધિ લીધેલી વિ.સં.૧૮૮૧માં દીવાળીના દિવસે … આ ભજનિક સંતકવિએ લખેલાં – ગાયેલાં સેંકડો ભજન પદો આજ સુધી લોકભજનિકો દ્વારા ગવાતાં રહ્યા છે.